
ΕΙΣΑΓΩΤΗ 


Στη µελέτη µας αυτή θα ασχοληθούμε µε τα ιερά κεί- 
µενα τῆς Ἐκκλησίας. Μέσα από την περιγραφή της ευχαρι- 
στιακής φύσης της πρώτης Εκκλησίας, θα προσπαθήσουµε να 
καταστήσουµε φανερό ότι τα κείµενα που απετέλεσαν την 
Καινή Διαθήκη. όχι µόνο εξέφραζαν την πίστη και την εµπει- 
ρία της Εκκλησίας, αλλά παράλληλα ήταν οργανικά ενταγµέ- 
να στη ζωή και τη λατρεία της. 

Ύμνοι, αφηγήσεις, διδασκαλίες, αφού ζυµώθηκαν µέσα 
στις κατά τόπους κοινότητες, πήραν τη µορφή εκκλησιαστι- 
κών παραδόσεων. Όταν οι συγγραφείς των κειμένων της Και- 
νής Διαθήκης τις κατέγραφαν, κατέγραφαν τον ζωντανό λόγο 
της εκκλησιαστικής τους κοινότητας, όχι ως αυτόνομοι παρα- 
τηρητές, αλλά ὡς πιστά µέλη της. Έτσι η Καινή Διαθήκη δεν 
αποτελεί ένα βιβλίο ανεξάρτητο απὀ την Εκκλησία, αλλά ένα 
βιβλίο που καθίσταται ζωντανό µόνο µέσα στην Εκκλησία. 


ΤΟ ΕΚΚΛΗΣΙΑΣΤΙΚΟ ΠΛΑΙΣΙΟ 
ΤΩΝ ΙΗΡΩΝ ΚΕΙΜΕΝΩΝ 


Κοινότητα και ενότήτα 

Ο Χριστιανισμός ξεκίνησε όχι ως µια θεωρητική διδα- 
σκαλία, αλλά ὡς κοινότητα. Το ότι κάποιος ήταν χριστιανός 
σήµαιῖνε ότι ανήκε στην κοινότητα, σήμαινε κοινή ζωή. Γι’ 
αυτό και ένα απὀ τα πρώτα ονόματα των χριστιανών ήταν 
«αδελφοί». 

Αφετηρία και κέντρο της πίστης της κοινότητας ήταν ο 
Χριστός. Αυτό φαίνεται καθαρά και από το ότι, ενώ σε όλες 
τις ομολογίες πίστεως τῆς εποχής αυτής το κεντρικό πρόσωπο 
είναι ο Χριστός, ο Θεός Πατέρας δεν μνημονεύεται σε όλες. 
Ἡ σκέψη επίσης της Καινής Διαθήκης είναι καθαρά χριστο- 
κεντρική. Σύμφωνα μ᾿ αυτήν, ο άνθρωπος φθάνει στον Θεό 
Πατέρα µόνο δια µέσου του Χριστού. ο οποίος είναι ὡς πρό- 
σωπο η ίδια η Αλήθεια και η Ζωή”. 

Η χριστιανική κοινότητα διαφοροποιήθηκε από τις άλ- 
λες κοινότητες που υπήρχαν την εποχή αυτή. χαρακτηρίζο- 
ντας τον εαυτό της όχι ὡς µια απλή ομάδα ανθρώπων, αλλά 


'«Ἐγώ εἰμι ἡ ὁδὸς καὶ ἡ ἀλήθεια καὶ ἡ ζωή: οὐδεὶς ἔρχεται πρὸς τὸν 
πατέρα εἰ μὴ δι ἐμοῦ» (1ω. 14. 6). «ἐγώ εἰμι ἡ θύρα” δι’ ἐμοῦ ἐάν τις 
εἰσέλθῃ. σωθήσεται, καὶ εἰσελεύσεται καὶ ἐξελεύσεται, καὶ νομὴν 
εὑρήσευ») (Ιω. 10. 9). 

ως «σώμα Χριστού»! και θέτοντας ως κέντρο της ζωής της 
την Ευχαριστία. Αυτή γινόταν αντιληπτή εσχατολογικά., ὡς 
μυστήριο ενότητας και ανόδου της Ἐκκλησίας στη Βασιλεία 
του Θεού (όχι ως µέσο για την ατοµική σωτηρία των πιστών, 
όπως συνήθως κατανοείται σήµερα). Η συµµετοχή μάλιστα 
στο ευχαριστιακό δείπνο ήταν τόσο σηµαντική. ώστε όσοι 
δεν συμμετείχαν σ᾽ αυτό χωρίς σοβαρή αιτία αποκόπτονταν 
από την Εκκλησία», Ἡ Ευχαριστία και η πίστη στον [ησού 
Χριστό συνδέθηκαν άρρηκτα μεταξύ τους Και απετέλεσαν 
την ενοποιό δύναμη της κοινότητας"'. Αυτό ακριβώς το βίω- 
μα εκφράζει ο Ειρηναίος (2 αι.) όταν αναφέρει: «Ἡ διδα- 
σκαλία µας βρίσκεται σε αρμονία µε την Ευχαριστία και η 
Ευχαριστία επισφραγίζει τή διδασκαλία µας»... 

Ἡ κοινότητα ήταν µια ευχαριστιακή σύναξη. µια Εκ- 
Κλησία και κατά συνέπεια µια κοινωνία «ἐν ἀγάπῃ» (καθώς 


«καὶ αὐτὸν ἔδωκε κεφαλἠν ὑπὲρ πάντα τῇ ἐκκλησίᾳ, ἥτις ἐστὶ τὸ 
σῶμα αὐτοῦ» (Εφ. 1. 22-23). 

"Ἡ σύνδεση αυτή Ευχαριστίας και κοινότητας ήταν τόσο ισχυρή, ώστε 
14 αιώνες µετά ο Νικόλαος Καβάσιλας να γράφει: «Η Εκκλησία φανε- 
ρώνεται στα μυστήρια» {«Σημαίνεται δὲ ἡ Ἐκκλησία ἐν τοῖς µυστηρί- 
οις...» (Νικόλαος Καβάσιλας, Ἑρμήνεία τῆς Θείας 4{ειτουργίας 38. Ρα 
150, 4520)}. Η φράση «στα μυστήρια» («ἐν τοῖς μυστηρίοις)) σηµαί- 
νει την Ευχαριστία, καθώς σε όλη τη βυζαντινή περίοδο η Θεία Ἐνυχα- 
ριστία ονομάζεται «τὰ μυστήρια) (1ῶ. Ζηζιούλας, 2003. σ. 33-34). 

Ἡ «ὅτι εἷς ἄρτος, ἓν σῶμα οἱ πολλοί ἐσμεν' οἱ γὰρ πάντες ἐκ τοῦ ἑνὸς 
ἄρτου µετέχομεν» (Α΄ Κορ. 10, 17), αναφέρει χαρακτηριστικά ο Από 
στολος Παύλος. 

Ὁ «Ἡμῶν δὸ σύμφωνος ἡ γνώμη τῇ εὐχαριστίᾳ καὶ ἡ εὐχαριστία 
βεβαιοῖ τὴν γνώμην» (Ειρηναίος Λουγδούνου, Ἔλεγχος καὶ ἀνατροπὴ 
τῆς ψευδωνύμου γνώσεως ἢ Κατὰ αἱρέσεων 4, 1δ. 5. Ρ.. 7. 10258Α). 

µόνο µε την αγάπη οι άνθρωποι ενωνόµαστε και γινόμαστε 
πραγματικά ένα). 


Κοινότητα και λειτουργήµατα 

Μέσα σ᾽ αυτό το πνεύμα, τα λειτουργήµατα και τα δια- 
κονήµατα στην εκκλησιαστική κοινότητα είχαν πρωταρχικά 
χαρακτήρα όχι κοσμικό (εξουσιαστικό) ή λατρευτικό, αλλά 
εκκλησιολογικό, καθώς η λατρεία ήταν µέσο µε το οποίο ο 
λαός του Θεού συμμετείχε στο γεγονός του Χριστού, στην 
παρουσία της Βασιλείας του Θεού σ᾿᾽ αυτόν τον κόσµο. Τα 
λειτουργήµατα γίνονταν δηλαδή αντιληπτά ως µέσα πρὀόγευ- 
σης και ὡς εικόνες τῆς επερχόµενης Βασιλείας του Θεού”. 

Έτσι λ.χ. στην ευχαριστιακή σύναξη ο λειτουργός, ὡς 
προεστώς (πρώτος μεταξύ ίσων), εξέφραζε την καθολικότητα 
της τοπικής Εκκλησίας και κατά συνέπεια την ενότητά της µε 
τις άλλες τοπικές Εκκλησίες (καθώς στην Εκκλησία το όλον 
δεν απαρτίζεται από µέρη). Δεν ήταν οὔτε «αντιπρόσωπος», 
ούτε «αναπληρωτής» του Χριστού. Απλώς, αν η ευχαριστια- 
κή σύναξη είναι εικόνα του σώματος του Χριστού, τότε εικό- 
να της κεφαλής του σώματος είναι ο λειτουργός". 

Προ πάντων, η ευχαριστιακή σύναξη δεν ήταν έργο µό- 
νο του λειτουργού ή µόνο του κλήρου, αλλά ολόκληρης της 
κοινότητας. Μέχρι σήµερα το κάθε τι στην Ευχαριστία συνε- 


' «Διότι αγάπη είναι αυτός που αγαπάει και αυτός που αγαπιέται να µην 
είναι πλέον δύο ξεχωριστοί, αλλά ένας άνθρωπος» {«Τοῦτο γάρ ἐστι 
φιλία, µηκέτι εἶναι τὸν φιλοῦντα καὶ τὸν φιλούμενον δύο διηρηµένους, 
ἀλλ᾽ ἕνα τινὰ ἄνθρωπον» (Ἰωάννης Χρυσόστομος, Εἰς τὴν Πρὸς Κο- 
ρινθίους Πρώτην Ἐπιστολήν, Ὁμιλία 41” 3. Ρ.α. 61. 250)]. 

χίζει να εκφράζει όχι µόνο την ενότητα του λειτουργού µε τον 
λαό, αλλά την πραγματική συν-λειτουργία τους". 


Κοινότήτα και λατρεία 

Σύμφωνα µε τις λιτές, όµως σαφείς, μαρτυρίες βιβλίων 
της Καινής Διαθήκης,, το κέντρο ζωής των πρώτων χριστια- 
γικών κοινοτήτων ήταν ἡ λατρεία’. Οι πρώτοι Ιουδαίοι Χρι- 
στιανοί συνέχισαν να συμμετέχουν στην παραδοσιακή λα- 
τρεία, παράλληλα όµως είχαν και τη δική τους αποκλειστικά 
χριστιανική. Αυτός ο λειτουργικός δυϊσμός επηρέασε τη 
µορφή της χριστιανικής λατρείας Και µετά τη ρήξη του Ιου- 
δαϊσμού µε τον Χριστιανισμό. 

Ως προς τη λατρεία, οι πρώτες χριστιανικές κοινότητες 
είχαν μπροστά τους δύο επιλογές: 

Ι) Να την κατανοήσουν ὡς µία ιδιωτική υπόθεση". 

2) Η λατρεία να λειτουργεί ὡς µέσο ανάπτυξης πραγ- 
µατικής κοινωνίας μεταξύ των µελών της κοινότητας και να 
κατανοείται ὡς τρόπος ζωής. 

Οι κοινότητες, όπως ήταν φυσικό, διάλεξαν τη δεύτερη. 

Ἔτσι η λατρεία απέκτησε άµεση σχέση µε την ιστορική 
πραγματικότητα. Όχι δε µόνο δεν αποθάρρυνε τη ζωή και τη 
δράση των χριστιανών µέσα στην κοινωνία, µεταθέτοντας το 
βλέμμα τους σ᾽ έναν άλλο μακρινό κόσµο, αλλά αντίθετα 
δρούσε θετικά, αποθαρρύνοντας κάθε διάκριση, τόσο μεταξύ 
των µελών της κοινότητας όσο και στην ευρύτερη κοινωνική 


᾿Πράξ. 2,42, 46. 5.42. 20, 7-12. Α΄ Κορ. 11, 20-34. 14. Ι1εξ. 
3 Ἡ αντίληψη αυτή ευνοεί τον διαχωρισμό μεταξύ τῶν µελών της κοι- 
νότητας. 

ζωή”. 

Σύμφωνο µε την αποδοχή αυτού του τρόπου λατρείας 
ήταν το ελεύθερο και προοδευτικό πνεύμα που είχαν τα µέλη 
των πρώτων εκκλησιαστικών κοινοτήτων και η πρόταξη εκ 
μέρους τους τῆς ουσίας του χριστιανικού μηνύματος έναντι 
της εξωτερικής µορφής. Κάτι που οδήγησε στο να µην υπάρ- 
χει παντού ομοιόμορφη τέλεση τῆς λατρείας. 


Κοινότητα και έσχατα 

Ἡ εσχατολογική προοπτική ήταν αρχαιότατη στον ιου- 
δαϊκό λαό και γινόταν αντιληπτή ὡς µια γήινη βασιλεία της 
Σιών. Από τον 2 αι. π.Χ. αρχίζει να παρουσιάζεται και µια 
δεύτερη τάση. Τονίζεται η υπερβατικότητα του Θεού και επί- 
σης συνδυάζεται η έλευση του Μεσσία µε µια σειρά φυσικών 
καταστροφών". 

Στους πρώτους χριστιανούς, η ιουδαϊκή εσχατολογία 
ερμηνεύεται υπό το πρίσμα της χριστολογίας. Ἡ Ευχαριστία 
αποτελεί τη ζωντανή έκφραση της συνείδησης της αρχέγονης 
εκκλησιαστικής κοινότητας ως κοινωνίας των εσχάτων, δη- 
λαδή ὡς µιας κοινότητας που βίωνε ήδη µια νέα πραγµατικό- 


᾿Ο χαρακτήρας αυτός της λατρείας από πολύ νωρίς -ιδίως όµως από 
τον 4” αιώνα-- άρχισε σιγά-σιγά να αλλοιώνεται. Σε τέτοιο βαθµό µά- 
λιστα. που ακόµα και ο εισαγωγικός της Ευχαριστίας χερουβικός ύμνος 
κατέληξε να σηµαίνει απόθεση κάθε βιοτικής μέριμνας. Το «ας αποθέ- 
σουµε τώρα κάθε βιοτική μέριμνα» («πᾶσαν νῦν βιωτικὴν ἀποθώμεθα 
μέριμναν»)) των αρχαίων χειρογράφων, μετατράπηκε ασυναίσθητα σε 
«ας αποθέσουµε κάθε βιοτική μέριμνα» («πᾶσαν τὴν βιωτικὴν 
ἀποθώμεθα μέριμναν)) {Π. Βασιλειάδης, 2005, σ. 2361. 

τητα.. Ὑπάρχουν ικανές μαρτυρίες ότι ο ίδιος ο [Ιησούς κατά 
τη διάρκεια της επίγειας ζωής και ὀράσης του τελούσε κοινά 
δείπνα µε τους µαθητές και τους φίλους του. Αυτά, όπως η 
έρευνα έχει δείξει, είχαν μάλλον εσχατολογική και όχι σωτή- 
ριολογική προοπτική. Αποτελούσαν δηλαδή πρόγευση της 
Βασιλείας του Θεού.’ 

Η κοινότητα αρχικά αναμένει την επάνοδο του Χριστού 
και όταν αυτή καθυστερεί δέχεται τη δεύτερη ιουδαϊκή εσχα- 
τολογική τάση και πιστεύει πως πρέπει να προηγηθούν γεγο- 
γότα κοσμικών διαστάσεων '. Το κέντρο βάρους µετατοπίζε- 
ται απὀ την εσχατολογία στη σωτηριολογία, απὀ το γεγονός 
αυτό καθεαυτό στον φορέα Και το κέντρο αυτού του γεγονό- 
τος (τον Χριστό). Η εσχατολογική όµως διάσταση. παρ᾽ ότι 
θα µετατεθεί απροσδιόριστα στο µέλλον. θα παραμείνει για 
πάντα κυρίαρχη. Η σωτηριολογική διάσταση θα κατανοείται 
µέσα στο πλαίσιο της εσχατολογίας. Τι’ αυτό η ζωή και ε- 
µπειρία τής πρώιμης Εκκλησίας είναι αδιανόητη χωρίς την 
κοινωνική τῆς διάσταση:- 

Ἡ Ευχαριστία καθιστούσε τη σύναξη Εκκλησία και ει- 
κόνα της Βασιλείας του Θεού. Έτσι οι χριστιανοί υπερέβαι- 
ναν το δίλημμα Ευαγγέλιο ή κοινωνική πράξη. αφού η Ευχα- 
ριστία ήταν η αποκάλυψη της Βασιλείας του Θεού στην πρά- 
δη. Για τον λόγο αυτό η ζωή της κοινότητας στρέφεται γύρω 
από το κοινό τραπέζι, η δε συλλογή χρημάτων («λογίω))’ α- 


"ταν κοινή στους πρώτους χριστιανούς η πεποίθηση ότι µε την Ανά- 
σταση του Χριστού και ιδίως µε την Πεντηκοστή τα έσχατα έχουν ήδη 
εισέλθει στην ιστορία (ΠΠ. Βασιλειάδης, 2003, σ. 51). 

3Α΄ Κορ. 16, |-2. Β΄ Κορ. δ, 1 -9, 15. Ῥωμ. Ι15.25-2δ. 31. Πράξ. 11. 

ποσκοπούσε στην ισοκατανοµή των αγαθών. Ο χώρος της 
κοινότητας ήταν χώρος υπέρβασης των δομών του κόσμου. 
Το πρότυπο της αντιδοµικής αυτής πρακτικής είναι ο Χριστός. 
Αυτός, λέει ο Απόστολος Παὔύλος απευθυνόµενος στους Κο- 
ρίνθιους πιστούς, «για σας, ενώ ήταν πλούσιος έγινε φτωχός, 
για να πλουτίσετε εσείς µετη φτώχεια του»; ''. 

Ἡ κοινότητα αποτελούσε µια νέα κοινωνική πραγµατι- 
κότητα, µια εναλλακτική κοινωνία, µια κοινωνία εσχάτων, µε 
ευθύνη ευαγγελισμού απέναντι στον κόσµο. Το Ευαγγέλιο 
του Χριστού, που μαρτυρούσε η κοινότητα µε αφετηρία την 
Ευχαριστία, ήταν Ευαγγέλιο καταγγελίας του δομικού κακού, 
Ευαγγέλιο καταγγελίας κάθε µορφής καταπίεσης και αδικίας, 
έτσι ώστε το θέληµα του Θεού όπως γίνεται στον ουρανό να 


21-50. Ταλ. 2, 10. 

"Πολύ χαρακτηριστικά. σχετικά µε την αντιδοµικότητα της χριστιανι- 
κής κοινότητας, είναι τα ακόλουθα λόγια του Ιησού που µας διασώζει 
το Ευαγγέλιο: «1 νωρίζετε ότι οἱ άρχοντες των λαών ασκούν απόλυτη 
εξουσία πάνω τους Και οι ισχυροί τούς καταδυναστεύοὺυν. Αυτό να µη 
συμβαίνει σ᾿᾽ εσάς. Αλλά όποιος θέλει ανάμεσά σας να γίνει μεγάλος 
να γίνει υπηρέτης σας Και όποιος από σας θέλει να είναι πρώτος να 
είναι δούλος σας, όπως ο Υιός του ανθρώπου δεν ήλθε για να τον υπη- 
ρετήσουν͵, αλλά για να υπηρετήσει και να δώσει τη ζωή του ὡς λύτρο 
για πολλούς» {«Οἴδατε ὅτι οἱ ἄρχοντες τῶν ἐθνῶν κατακυριεύουσιν 
αὐτῶν καὶ οἱ μεγάλοι κατεξουσιάζουσιν αὐτῶν. οὐχ οὕτως ἔσται ἐν 
ὑμῖν, ἀλλ᾽ ὃς ἐὰν θέλῃ ἐν ὑμῖν μέγας γενέσθαι, ἔσται ὑμῶν διάκονος, 
καὶ ὃς ἂν θέλῃ ἐν ὑμῖν εἶναι πρῶτος, ἔσται ὑμῶν δοῦλος' ὥσπερ ὁ υἱὸς 
τοῦ ἀνθρώπου οὐκ ἤλθε διακονηθῆναι, ἀλλὰ διακονῆσαι καὶ δοῦναι 
τὴν ψυχὴν αὐτοῦ λύτρον ἀντὶ πολλῶν» (Μτ. 20.25-28)]. 

Ἡ «δι ὑμᾶς ἐπτώχευσε πλούσιος ὤν, ἵνα ὑμεῖς τῇ ἐκείνου πτωχείᾳ 
πλουτήσητε» (Β΄ Κορ. 8. 9). 

γίνει και στη γη:. Η δυναμική που διαμορφωνόταν µέσα στην 
κοινότητα θα μεταμόρφωνε σταδιακά τον κόσµο. Το µυστη- 
ριακό όραµα της αγάπης και της δικαιοσύνης αποτελούσε τον 
καταλύτη αυτής της αλλαγής:". 


ΓΜτ. 6, 10. 


ΗΣΥΤΓΡΑΦΗ 
ΤΟΝ ΙΗΡΩΝ ΚΕΙΜΕΝΩΝ 


Γραφή και Παράδοση 

Αρχική πηγή συλλογής υλικού για τη συγγραφή των 
βιβλίων της Καινής Διαθήκης απετέλεσε η προφορική παρά- 
ὃοση σχετικά µε την επίγεια ζωή. το Πάθος, την Ανάσταση 
και το κήρυγμα του Ιησού Χριστού. Μέσα στις πρώτες εκ- 
Κλησιαστικές κοινότητες η παράδοση αυτή διδασκόταν και 
ερμηνευόταν καθημερινά. Γινόταν µε αυτόν τον τρόπο βίωμα 
στους χριστιανούς και ταυτόχρονα συστηµατοποιείτο απ᾿ αυ- 
τούς". Έτσι στα κείµενα της Καινής Διαθήκης περιελήφθη- 
σαν διάφορες παραδόσεις, καθώς αυτά απετέλεσαν έκφραση 
του βιώµατος των κατά τόπους χριστιανικών κοινοτήτων’. 

Δεν είναι λοιπόν οι Απόστολοι, αλλά η εκκλησιαστική 
κοινότητα που ανασύρει µέσα από το κήρυγμα τα στοιχεία 
εκείνα, τα οποία αντιστοιχούν στις βιωµατικές της εμπειρίες... 

Ο Απόστολος Παύλος αναφέρει χαρακτηριστικά για 
την ομολογία πίστεως που χρησιμοποιούσε ότι δεν είναι δικό 
του δημιούργημα, αλλά την παρέλαβε απὀ την Εκκλησία και 
όταν έστελνε την επιστολή του την είχε ήδη διδάξει προφορι- 


ΙΓι’ αυτόν τον λόγο η Εκκλησία αντιστάθηκε σε όλες τις προσπάθειες 
υποκατάστασης τῶν τεσσάρων Ευαγγελίων µε ένα σύνθετο Ευαγγέλιο 
(0. Φλορόφσκυ, 1991. σ. 13). 

κά στους Κορινθίους {«Αδελφοί, σας υπενθυµίζω το ευαγγέ- 
λιο, το οποίο σας κἠρυξα... Σας παρέδωσα προπάντων εκείνο 
το οποίο και εγώ παρέλαβα, ότι...) (Α΄ Κορ. 15. 1-7)1} δ. 

Είναι πολύ σηµαντικό λοιπόν να µην ξεχνάμε ότι τα 
κείµενα της Καινής Διαθήκης είναι νεώτερα από την Εκκλη- 
σία και ότι γράφτηκαν µέσα σ᾽ αυτήν και γι’ αυτό δεν απο- 
τελούν κάτι άλλο απὀ καταγραφή της πίστης της, τῆς βιούµε- 
γης δηλαδή παράδοσής της''. 


Γραφή και λατρεία 

Η ίδια η Εκκλησία είναι ακέραιο τµήµα του μηνύματος 
της Καινής Διαθήκης. Τι) αυτό µόνο µέσα στην Εκκλησία 
διατηρείται αληθινά ζωντανή η Καινή Διαθήκη”. Γίνεται ένα 
ζωντανό βιβλίο. στο οποίο σκιαγραφείται η βιούμενη θεία 
αποκάλυψη”. 

Ἔτσι η ανάγνωση της Γραφής καθίσταται αναπόσπαστο 
τµήµα της ευχαριστιακής σύναξης. Ο Απόστολος Παύλος το- 
γίζει στις Επιστολές του ότι αυτές αποστέλλονται µε σκοπό 
να αναγνωσθούν από την κοινότητα στην ευχαριστιακή σύ- 
ναξη” και ο Ιουστίνος (2ος αι.) αναφέρει ότι στην εκκλήσια- 
στική σύναξη «τα απομνημονεύματα των αποστόλων ἠ τα 


«Γνωρίζω δὸ ὑμῖν, ἀδελφοί, τὸ εὐαγγέλιον ὃ εὐηγγελισάμην ὑμῖν... 
παρέδωκα γὰρ ὑμῖν ἐν πρώτοις ὃ καὶ παρέλαβον, ὅτι...»(Α΄ Κορ. 195. |- 
). 

" «καὶ ὅταν ἀναγνωσθῇ παρ) ὑμῖν ἡ ἐπιστολή, ποιήῄσατε ἵνα καὶ ἐν τῇ 
Λαοδικέων ἐκκλησίᾳ ἀναγνωσθῇ. καὶ τὴν ἐκ Λαοδικείας ἵνα καὶ ὑμεῖς 
ἀναγνῶτε» (Κολ. 4, 16). «Ορκίζω ὑμᾶς τὸν Κύριον ἀναγνωσθῆναι τὴν 
ἐπιστολὴν πᾶσι τοῖς ἁγίοις ἀδελφοῖς» (Α΄ Θεσ. 5. 27). 

συγγράµµατα των προφητών διαβάζονται, όσο είναι ὄυνα- 
τόν». Ο μεγάλος μάλιστα Βρετανός θεολόγος ΜΙςΠαε 
(οι]άει διατυπώνει την άποψη ότι το Κατά Ματθαίον και το 
Κατά Ιωάννην Ευαγγέλιο γράφτηκαν µε σκοπό να χρησιµο- 
ποιηθούν ως αναγνώσματα στις χριστιανικές συνάξεις”'. 

Λατρεία και Γραφή είναι αναπόσπαστα ενωμένες. Δεν 
μπορούμε να καταλάβουμε σωστά τη µία χωρίς την άλλη. Η 
λατρευτική ζωή εξ άλλου αποτελεί και αυτή µια µορφή επι- 
Κοινωνίας, ένα είδος παραστατικού λόγου”. Είναι δε αδύνατο 
να υπάρχουν κοινωνικές σχέσεις χωρίς συμβολικές πράξεις’.. 

Στο πλαίσιο λοιπόν -και κυρίως στο πνεύµα-- της ευχα- 
ριστιακής-λατρευτικής παράδοσης, συγκροτήθηκε το περιε- 
χόµενο των βιβλίων της Καινής Διαθήκης, τα οποία απετέλε- 
σαν από τη στιγµή της σύνταξής τους αναπόσπαστα στοιχεία 
των ευχαριστιακών συνάξεων της Εκκλησίας”. 


Γραφή και Εκκλησία 

Παρ’ ότι όµως τα κείµενα της Καινής Διαθήκης κατα- 
γράφουν τη ζωή και την πίστη της Εκκλησίας, δεν παύουν να 
είναι ιστορικές αφηγήσεις «ἐν τόπῳφ καὶ χρόνφ». Η δε Εκ- 
Κλησία δεν δεσμεύεται ούτε από τον χώρο ούτε από τον χρό- 
νο, καθώς δεν αποτελεί µουσειακό στοιχείο του παρελθόντος, 
αλλά ζωντανό σώµα Χριστού”. 

Ἡ Αγία Γραφή όταν αποκοπεί από τη ζωή της Ἐκκλη- 
σίας, διατρέχει τον κίνδυνο να ειδωλοποιηθεί, να θεωρηθεί 


ΓΙ «τὰ ἀπομνημονεύματα τῶν ἀποστόλων ἢ τὰ συγγράµµατα τῶν 
προφητῶν ἀναγινώσκεται, μέχρις ἐγχωρεῦ (Ἰουστίνος, ἄπολογία πρώ- 
τή ὑπὲρ Χριστιανῶν 67. Ρα 6, 429Β). 

δηλαδή ὡς ένα αύταρκες στατικό υποκατάστατο της Αλήθει- 
ας και της Ζωής. Σ᾽ αυτήν την παγίδα έπεσε ο Προτεσταντι- 
σμός”.. 

Οι προτεστάντες, προκειµένου να στηρίξουν την από- 
σχισή τους κατά τον 16’ αιώνα από τη Ρωμαιοκαθολική Εκ- 
κλησία, απολυτοποίησαν τη Γραφή και την αυτονόµησαν από 
την Εκκλησία. Κατά φυσική συνέπεια θεώρησαν ότι οι συγ- 
γραφείς των βιβλίων της Καινής Διαθήκης δεν έδρασαν ὡς 
ζωντανά µέλη της Εκκλησίας, αλλά ότι ενήργησαν μηχανικά 
και παθητικά. ὡς άβουλα όργανα, στα οποία ο Θεός υπαγό- 
ρευσε αυτούσια τα ι. κείµενα, ακόµα και ως προς τον τρόπο 
έκφρασης και αυτές ακόµα τις λέξεις". 

Γραφή και αυθεντική ερµήνεία τής 

Σύμφωνα µε την ορθόδοξη οπτική. η ΑΥ. Γραφή αποτε- 
λεί µια λειτουργία του σώματος της εκκλησιαστικής κοινότη- 
τας. Είναι πολύ χαρακτηριστική σ᾽ αυτό η θέση του Τερτυλ- 
λιανού (155-240 μ.Χ.): Δεν δέχεται να συζητήσει για θέµατα 
της πίστης µε αιρετικούς πάνω σε βιβλική βάση. Γι’ αυτόν η 
Γραφή ανήκει στην Εκκλησία”. 

Ἡ Αγία Γραφή και η Παράδοση είναι για τον Τερτυλλι- 
ανό άρρηκτα συνδεδεµένες, «διότι µόνο όπου είναι φανερή η 
αληθινή χριστιανική διδασκαλία και πίστη. θα βρεθούν οι 
αληθινές Γραφές, οι αληθινές ερμηνείες και όλες οι αληθινές 


"Αντίθετα, η ορθόδοξη θεολογική σκέψη δεν είδε ποτέ τη θεοπνευστία 
µηχανιστικά και αυτόνομα απὀ την Εκκλησία, οὔτε ταύτισε τον λόγο 
του Θεού µε την καταγραφή του. 

χριστιανικές παραδόσειο». 

ΕἘμφορούμενος απὀ το ἴδιο πνεύμα, ο Αυγουστίνος 
(954-420 μ.Χ.) γράφει: «Εγώ. πραγματικά, δεν θα πίστευα 
στο Ευαγγέλιο, αν δεν µε ὠωθούσε η αυθεντία της καθολικής 
Εκκλησίας»". Ἡ «αυθεντία» αυτή δεν είναι µια εξουσία της 
Ἐκκλησίας να κρίνει σχετικά µε την Αγία Γραφή, αλλά η δι- 
αφύλαξη απὀ την εκκλησιαστική κοινότητα της βιούµενης 
αλήθειας που καταγράφηκε στην Αγία Γραφή. Σε τελική 
ανάλυση η εκκλησιαστική κοινότητα είναι αυτή που κατα- 
γράφει στα κείμενά της τη βιούµενη πίστη και εμπειρία της. 


Γ«Ιποί οπίπι αρραγιοτίί ο55ο νογἰ(αίοπη οἱ ἀἰδοίριίπας οί Πάοί οἨτϊσίαπας, 
ημο ετῖί νετίίας 5οτιρίιταταπι εί εχροςΙΠοπΙπι εί ΟΠΙΠΙΗΠΠΙ {ΓαΦΙΠοΠΙΠ 
οΠγιςΠαπατΙπΙ») (ΤΓετία]αΠΙ, Ὀο ΒγαοδεγΙρ{ΗἰοΠἰδιι Αάνογςις Ηαεγοίίοος 
19,3.Ρ.Ι. 2.318). 

". «Ἐσο νοτο Ἐναησε]ο ποη οΓΘάςΙΟΙΙ, Πἰδί πιο οαίμο]οαο Εοο]ορίας 
οοπηπιονετοί αιοίοπΠ{α5» (Αισιιςπί, (οηίτα ερἰδίοίαπι ΜαπίσΠμασί 5. 6. 
Ρ...42, 176). 

ΠΙΜΕε την έννοια αυτή, «στῦλος καὶ ἑδραίωμα τῆς ἀληθείας» (Α΄ Τιμ. 3, 
15) είναι η Εκκλησία και όχι η Αγία Γραφή. 


ΕΤΙΠΔΟΓΟΣ 


Η χριστιανική πίστη δεν είναι ένα κειµήλιο του παρελ- 
θόντος, αλλά ζωή και µετοχή. Δεν είναι απλώς η διανοητική 
αποδοχή τῆς ιστορικής ύπαρξης και της διδασκαλίας του Τη- 
σού Χριστού, αλλά η µετοχή µας στη νέα εν Χριστώ ζωή. 

Το κήρυγμα χρησιµοποιείται ὡς προσκλητήριο, κατά 
παρόμοιο τρόπο µε τα προσκλητήρια που στέλνονται σ᾿ ένα 
γάμο. Αυτός είναι ο λόγος που ο Απόστολος Πέτρος καυχά- 
ται για το ότι στους πιστούς έκανε γνωστό τον Χριστό χωρίς 
να χρησιμοποιήσει επιδέξια διατυπωµένους µύθους'. Μόνη 
της η θεωρητική πίστη. που δεν µεταπλάθεται σε ζωή. έχει 
τόση αξία, όση αξία έχει για ένα παιδί που ζει µακριά από τη 
μητέρα του το να πιστεύει πως έχει μητέρα. 

Όμως η αλήθεια, για χάρη των πιστών, είναι ανάγκη να 
εκφραστεί. Η διατύπωσή της πάντοτε θα είναι ατελής, καθώς 
αναγκαζόµαστε να χρησιμοποιούμε παραστάσεις δικών µας 
πραγμάτων για πράγματα που βρίσκονται πάνω από μας". Δεν 
χωράει σε γλωσσικά σχήµατα και µορφές, η δε διατύπωσή 


'«οὐ γὰρ σεσοφισµένοις μύθοις ἐξακολουθήσαντες ἐγνωρίσαμεν ὑμῖν 
τὴν τοῦ Κυρίου ἡμῶν Ἰησοῦ Χριστοῦ δύναμιν καὶ παρουσίαν, ἀλλ᾽ 
ἐπόπται γενηθέντες τῆς ἐκείνου µεγαλειότητος» (Β΄ Πέτρ. Ι., 16). 

Ὁ «τὰ καθ ἡμᾶς ἀναγκαζόμεθα ἐπὶ τῶν ὑπὲρ ἡμᾶς λέγειν» (Ιωάννης 
Δαμασκηνός, Ἔκδοσις ἀκριβὴς τῆς ὀρθοδόζου πίστεως 1.2. σε: Ιωάν- 
νης Δαμασκηνός, 2009, σ. 25-29). 

της κατ ανάγκη θα εξαρτάται απὀ τα εκφραστικά σχήματα 
µε τα οποία οι άνθρωποι σκέπτονται και επικοινωνούν. 

Ἡ πίστη της χριστιανικής κοινότητας εκφράστηκε και 
διατυπώθηκε προφορικά πολύ πριν η κοινότητα σιγά-σιγά 
αρχίσει να την διατυπώνει γραπτώς στα κείµενα που απετέ- 
λεσαν τελικά την Καινή Διαθήκη. Στα κείµενα αυτά η κοινό- 
τητα κατέγραψε την ήδη βιούµενη πίστη της. Τι’ αυτό τα κεί- 
µενα της Καινής Διαθήκης απετέλεσαν εξ αρχής βιβλία της 
Ἐκκλησίας και η Εκκλησία ακέραιο τµήµα του μηνύματός 
τους. 

Ἐνταγμένη στην εκκλησιαστική κοινότητα, η Καινή 
Διαθήκη αποτελεί µια λειτουργία του σώματος της Εκκλησί- 
ας και η Εκκλησία συνιστά την «αυθεντία» για την κατανόη- 
ση και ερμηνεία της, καθώς αποτελεί φύλακα και συνεχιστή 
της αδιάσπαστα βιούµενης παράδοσης που καταγράφηκε σ᾿ 
αυτήν. 

ΠΕΡΙΕΧΟΜΕΝΑ 
ΕΙΣΑΓΩΓΗ 


ΤΟ ΕΚΚΛΗΣΙΑΣΤΙΚΟ ΠΛΑΙΣΙΟ ΤΩΝ ΙΕΡΩΝ ΚΕΙΜΕΝΩΝ 
Κοινότητα και ενότητα 

Κοινότητα και λειτουργήµατα 

Κοινότητα και λατρεία 

Κοινότητα και έσχατα 


Η ΣΥΓΓΡΑΦΗ ΤΩΝ ΙΕΡΩΝ ΚΕΙΜΕΝΩΝ 
Γραφή και Παράδοση 

Γραφή και λατρεία 

Γραφή και Εκκλησία . 

Γραφή και αυθεντική ερμηνεία της 

